Aretas IV

Aretas IV Filopatris var konge over nabateerne fra ca. år 9 f.Kr til år 40 e.Kr. Aretas’ datter, Phasaelis, var gift med Herodes Antipas. Herodes skilte seg imidlertid fra henne for å gifte seg med sin niese Herodias. Phasaelis dro da tilbake til sin fars hoff. Denne episoden førte til krig mellom Herodes og Aretas.Josefus: Jødenes historie 18:109-118

Døperen Johannes refset Herodes for å skille seg fra Phasaelis, noe som førte til hans arrest og senere henrettelse. Den jødiske historieskriveren Josefus mener at henrettelsen av Johannes var forårsaket av at Herodes følte sin makt truet, og fordi Johannes tilsynelatende tok parti for Aretas og hans datter. 

I Det nye testamentet omtales Aretas’ rike for «Arabia» siden dette var navnet på den romerske provinsen som dekket området. Apostelen Paulus oppholdt seg nærmere tre år i riket til AretasPaulus brev til galaterne 1.17-18, og hans omvendelse til kristendommen skjedde antakelig der.Apostlenes gjerninger 9:1-25 Kong Aretas ønsket etterhvert å arrestere Paulus, under et av hans opphold i Damaskus. Men Paulus slapp unna ved å bli firt ned fra bymuren i en kurv.2. Korinterbrev 11:32-33 jf Apostlenes gjerninger 9:23-25

 Referanser 

Kategori:Bibelske personer
Kategori:Nabateerne